Diari Oficial de la Generalitat Valenciana


Sumari del DOGV 5254, del 09-05-2006 (2006/4162)

ACORD de 9 de març de 2006, de la Comissió Territorial d'Urbanisme de Castelló, relatiu a la modificació puntual del projecte de delimitació de sòl urbà sobre el canvi d'alineacions en el nucli urbà de Culla.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5254

Data del DOGV
:   09-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/4162


Data del document
:   09-03-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Culla
    * pla d'urbanisme

ACORD de 9 de març de 2006, de la Comissió Territorial d'Urbanisme de Castelló, relatiu a la modificació puntual del projecte de delimitació de sòl urbà sobre el canvi d'alineacions en el nucli urbà de Culla. [2006/M4162]  
Vist l'expedient relatiu a la modificació puntual del projecte de delimitació de sòl urbà sobre el canvi d'alineacions en el nucli urbà de Culla, i de conformitat amb els següents,  
Antecedents  
1. Amb dates 26 de febrer i 28 de març de 2001, el Ple de l'Ajuntament de Culla va acordar sotmetre a informació pública la modificació puntual del projecte de delimitació del sòl urbà d'aquest municipi, per mitjà d'edictes publicats en El Periódico Mediterráneo de data 30 de desembre de 2004 i en el Diari Oficial de la Generalitat Valenciana número 4.924, de 14 de gener de 2005. Durant el període d'exposició pública no es va produir cap al·legació.  
Amb data 28 de juliol de 2005, el Ple de l'Ajuntament aprova provisionalment l'esmentada modificació.  
2. El 15 de novembre de 2005, entra en el Registre General de la Conselleria de Territori i Habitatge a Castelló, l'escrit de l'Ajuntament de Culla per mitjà del qual sol·licita l'aprovació definitiva de la modificació puntual del projecte de delimitació del sòl urbà d'aquest municipi.  
3. La documentació esta formada per memòria informativa i justificativa i plànols d'informació de planejament vigent i plànols d'ordenació amb les modificacions proposades.  
4. La modificació puntual del projecte de delimitació del sòl urbà de Culla engloba un conjunt de set modificacions que pretenen l'ajustament de determinades alineacions en el casc de la població amb l'objecte de satisfer una sèrie de necessitats que al llarg dels anys han anat sorgint, com són l'obertura de vials de vianants i l'ajustament i la regularització d'alineacions.   
En la memòria es justifica el compliment del que establix l'article 17 de l'annex al Reglament de Planejament de la Comunitat Valenciana, aprovat pel Decret 201/1998, de 15 de desembre, del Govern Valencià, (en endavant RPCV).  
Fonaments de dret  
1. La tramitació de la modificació ha sigut correcta, conforme a l'article 55 en concordança amb el 38 de la Llei 6/1994, de 15 de novembre, Reguladora de l'Activitat Urbanística (en endavant LRAU).  
2. La documentació està completa a l'efecte del que disposa l'article 27 de la LRAU.  
3. La modificació que s'examina suposa la introducció d'alteracions en l'ordenació detallada del sòl urbà, en el sentit de reajustar unes alineacions, sense que per això es produïsca disminució de sòl reservat a dotacions públiques ni augmente cap aprofitament lucratiu privat.   
Com reiteradament ha establit la jurisprudència, la determinació concreta de l'ordenació detallada en el sòl urbà s'emmarca clarament dins de la discrecionalitat del planejament urbanístic, gaudint en aquests casos l'administració d'àmplia llibertat per a triar la forma en què el territori ha de quedar ordenat. La Llei 6/1994, de 15 de novembre, Reguladora de l'Activitat Urbanística (en endavant LRAU) recull clarament aquesta línia jurisprudencial. Així, l'article 40 d'aquesta Llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, establix que li està vedat a la resolució autonòmica d'aprovació qüestionar la interpretació de l'interés públic formulat pel municipi des de la seua mateixa representativitat. Cal únicament, en supòsits com el que ens ocupa, un control autonòmic de legalitat, ja que, com assenyala l'article 40.1, últim paràgraf, de la LRAU, «la Generalitat no podrà aprovar definitivament els plans que incórreguen en infracció d'una disposició legal estatal o autonòmica».  
4. La modificació planteja canvis que es justifiquen en l'adequació de determinades alineacions i l'obertura d'altres vials amb vista a millorar la trama viària del casc històric. Amb la modificació es produïxen ajustaments en les alineacions que de cap manera lesionen la lectura de la trama urbana històrica del municipi ni consta en el document que es produïsca perjudici a elements singulars d'especial rellevància patrimonial que puguen impedir aquesta circumstància.  
Amb la pretesa modificació no es produïx, com reiteradament s'ha dit, augment de l'edificabilitat prevista en el projecte de delimitació del sòl urbà de Culla, ni s'ocasiona cap minva en els espais públics previstos, per la qual cosa es complix el que establix l'article 17 de l'annex del Reglament de Planejament de la Comunitat Valenciana, aprovat pel Decret 201/1998, de 15 de desembre, del Govern Valencià, (en endavant RPCV), i l'article 55.3 de la LRAU.  
A la vista de la redacció proposada no cal posar impediment, ja que s'ajusta a les previsions establides en la Llei sobre el Sòl No Urbanitzable, Llei 4/1992, de 5 de juny.  
5. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva de les modificacions de projectes de delimitació del sòl urbà de municipis de menys de 50.000 habitants, de conformitat amb el que disposen els articles 55.1 i 39, per remissió de la disposició transitòria setena, de la Llei reguladora de l'activitat urbanística, i en relació amb l'article 10.a) del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.   
Per raó de tot el que antecedix, la Comissió Territorial d'Urbanisme de Castelló acorda:   
Aprovar definitivament la modificació puntual del projecte de delimitació del sòl urbà de Culla.  
Contra el present acord, que no posa fi a la via administrativa pot interposar-se recurs administratiu d'alçada, en el termini d'un mes, davant de la secretària autonòmica de Territori i Medi Ambient de la Conselleria de Territori i Habitatge, això sense perjudici d'utilitzar qualsevol altre recurs que es considere oportú.  
Castelló de la Plana, 9 de març de 2006.. El secretari de la Comissió Territorial d'Urbanisme: Fernando Renau Faubell.